CELEX: 52010PC0021
Language: el
Date: 2010-02-03
Title: Πρόταση Απόφαση του Συμβουλίου για τη σύναψη συμφωνίας μεταξύ της Δημοκρατίας της Κροατίας και της Ευρωπαϊκής Ένωσης για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας

Σημαντική ανακοίνωση νομικού περιεχομένου

|

52010PC0021

Πρόταση Απόφαση του Συμβουλίου για τη σύναψη συμφωνίας μεταξύ της Δημοκρατίας της Κροατίας και της Ευρωπαϊκής Ένωσης για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας  /* COM/2010/0021 τελικό - NLE 2010/0011 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 3.2.2010COM(2010)21 τελικό2010/0011 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη συμφωνίας μεταξύ της Δημοκρατίας της Κροατίας και της Ευρωπαϊκής Ένωσης για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας  ΑΙΤΙΟΛΟΓΙΚΗ ΕΚΘΕΣΗ-  Το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) είναι ανοικτό στη συμμετοχή όλων των τρίτων χωρών, οι οποίες συμμερίζονται το ενδιαφέρον της Ένωσης και των κρατών μελών για τους στόχους και τα επιτεύγματα του Κέντρου σύμφωνα με το άρθρο 21 του κανονισμού (EΚ) αριθ. 1920/2006 του Ευρωπαϊκού Κοινοβουλίου και του Συμβουλίου (αναδιατύπωση).-  Η Δημοκρατία της Κροατίας υπέβαλε αίτηση για συμμετοχή στις εργασίες του ΕΚΠΝΤ το 2005. Κατόπιν της οδηγίας διαπραγματεύσεων του Συμβουλίου, της 11ης Ιουλίου 2006, οι διαπραγματεύσεις ολοκληρώθηκαν επιτυχώς τον Ιούλιο του 2009 με τη μονογράφηση της συμφωνίας. Η συμφωνία αναθεωρήθηκε, στη συνέχεια, για να ληφθεί υπόψη η θέση σε ισχύ της Συνθήκης για τη λειτουργία της Ευρωπαϊκής Ένωσης (ΣΛΕΕ) και μονογράφηκε και από τα δύο μέρη στις 22 Δεκεμβρίου 2009.-  Το περιεχόμενο του σχεδίου συμφωνίας συνοψίζεται ως εξής: η Δημοκρατία της Κροατίας θα συμμετέχει στο πρόγραμμα εργασιών του Κέντρου και θα εκπληρώνει τις υποχρεώσεις που καθορίζονται στον κανονισμό (EΚ) αριθ. 1920/2006 Ευρωπαϊκού Κοινοβουλίου και του Συμβουλίου (αναδιατύπωση). Η Δημοκρατία της Κροατίας θα διαθέτει σύνδεση με το Ευρωπαϊκό Δίκτυο Πληροφοριών για τα Ναρκωτικά και την Τοξικομανία (REITOX) και θα έχει πρόσβαση στα δεδομένα του Κέντρου, υπό την προϋπόθεση ότι τηρούνται οι απαιτήσεις περί προστασίας δεδομένων της Κοινότητας και των εθνικών νομοθεσιών. Η Δημοκρατία της Κροατίας θα συμβάλει χρηματοδοτικά στην Ένωση για να καλύψει το κόστος της συμμετοχής της. Η Δημοκρατία της Κροατίας θα συμμετέχει επίσης στο διοικητικό συμβούλιο του Κέντρου, αλλά δεν θα έχει δικαίωμα ψήφου μέχρις ότου καταστεί μέλος της Ένωσης. Από την πλευρά του, το ΕΚΠΝΤ θα αντιμετωπίζει τη Δημοκρατία της Κροατίας ως ένα υφιστάμενο κράτος μέλος, επιφυλάσσοντάς της ισότιμη μεταχείριση όσον αφορά στο Ευρωπαϊκό Δίκτυο Πληροφοριών για τα Ναρκωτικά και την Τοξικομανία (REITOX) και τις διατάξεις περί προσωπικού.-  Η συμφωνία ισχύει επ΄αόριστον, μέχρις ότου η Δημοκρατία της Κροατίας καταστεί μέλος της Ευρωπαϊκής Ένωσης.-  Το άρθρο 218 παράγραφος 6 στοιχείο α) περίπτωση v) της Συνθήκης για τη λειτουργία της Ευρωπαϊκής Ένωσης ορίζει ότι, στην περίπτωση συμφωνιών που καλύπτουν τομείς στους οποίους εφαρμόζεται η συνήθης νομοθετική διαδικασία, το Συμβούλιο εκδίδει απόφαση για τη σύναψη της συμφωνίας, ύστερα από έγκριση του Ευρωπαϊκού Κοινοβουλίου.-  Ως εκ τούτου, η Επιτροπή συστήνει στο Συμβούλιο, αφού λάβει την έγκριση του Ευρωπαϊκού Κοινοβουλίου, να εκδώσει απόφαση για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Κροατίας για τη συμμετοχή της Δημοκρατίας της Κροατίας στις εργασίας του ΕΚΠΝΤ.2010/0011 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη συμφωνίας μεταξύ της Δημοκρατίας της Κροατίας και της Ευρωπαϊκής Ένωσης για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και ΤοξικομανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για τη λειτουργία της Ευρωπαϊκής Ένωσης και ιδίως το άρθρο 168 σε συνδυασμό με το άρθρο 218 παράγραφος 6 στοιχείο α) περίπτωση v),την πρόταση της Επιτροπής,την έγκριση του Ευρωπαϊκού Κοινοβουλίου,Εκτιμώντας τα ακόλουθα:1.  Ο κανονισμός (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για το Ευρωπαϊκό Κέντρο Παρακολούθησης Ναρκωτικών και Τοξικομανίας (αναδιατύπωση)[1] προβλέπει, στο άρθρο 21, ότι το Κέντρο είναι ανοικτό στη συμμετοχή τρίτων χωρών οι οποίες συμμερίζονται το ενδιαφέρον της Κοινότητας και των κρατών μελών της για τους στόχους και τα επιτεύγματα του Κέντρου.2.  Η συμφωνία μεταξύ της Ευρωπαϊκής Ένωσης και της Δημοκρατίας της Κροατίας για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας υπεγράφη εξ ονόματος της Ευρωπαϊκής Ένωσης στις (…), υπό την επιφύλαξη της σύναψής της σε μεταγενέστερη ημερομηνία.3.  Πρέπει να συναφθεί η παρούσα συμφωνία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Συνάπτεται η συμφωνία μεταξύ της Ευρωπαϊκής Ένωσης και της Δημοκρατίας της Κροατίας για τη συμμετοχή της Δημοκρατίας της Κροατίας στο Ευρωπαϊκό Κέντρο Παρακολούθησης Ναρκωτικών και Τοξικομανίας. Το κείμενο της προς σύναψη συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην ανταλλαγή των εγγράφων έγκρισης που προβλέπεται στο άρθρο 10 της συμφωνίας, προκειμένου να εκφραστεί η συναίνεση της Ευρωπαϊκής Ένωσης να δεσμευτεί από τη συμφωνία.Άρθρο 3Η παρούσα απόφαση αρχίσει να ισχύει την ημέρα της έγκρισής της. Η παρούσα συμφωνία δημοσιεύεται στην Επίσημη Εφημερίδα της Ευρωπαϊκής Ένωσης.Η ημερομηνία θέσης σε ισχύ της παρούσας συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, […]Για το Συμβούλιο[Ο Πρόεδρος]ΠΑΡΑΡΤΗΜΑΣΥΜΦΩΝΙΑΜεταξύ της Δημοκρατίας της Κροατίας και της Ευρωπαϊκής Ένωσης για τη συμμετοχή της Δημοκρατίας της Κροατίας στις εργασίες του Ευρωπαϊκού Κέντρου Παρακολούθησης Ναρκωτικών και ΤοξικομανίαςΗ ΔΗΜΟΚΡΑΤΙΑ ΤΗΣ ΚΡΟΑΤΙΑΣ, αφενόςκαι η ΕΥΡΩΠΑΪΚΗ ΕΝΩΣΗ (στο εξής «Ένωση») αφετέρου,Επισημαίνοντας ότι το Ευρωπαϊκό Συμβούλιο της Θεσσαλονίκης, το 2003, αποσκοπούσε στην περαιτέρω σύσφιγξη των προνομιούχων σχέσεων μεταξύ της Ευρωπαϊκής Ένωσης και των Δυτικών Βαλκανίων, βάσει της πείρας που αποκτήθηκε από τη διεύρυνση·Λαμβάνοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου[2] , (εφεξής «κανονισμός») για το Ευρωπαϊκό Κέντρο Παρακολούθησης Ναρκωτικών και Τοξικομανίας (εφεξής «Κέντρο»)·Εκτιμώντας ότι ο κανονισμός προβλέπει στο άρθρο 21 ότι το Κέντρο είναι ανοικτό στη συμμετοχή των τρίτων χωρών οι οποίες συμμερίζονται το ενδιαφέρον της Ένωσης και των κρατών μελών της για τους στόχους και τα επιτεύγματα του Κέντρου·Εκτιμώντας ότι η Δημοκρατία της Κροατίας συμμερίζεται τους σκοπούς και τους στόχους του Κέντρου σύμφωνα με τον κανονισμό, δεδομένου ότι ο απώτερος στόχος της Κροατίας είναι να καταστεί μέλος της Ευρωπαϊκής Ένωσης·Εκτιμώντας ότι η Δημοκρατία της Κροατίας συμφωνεί με την περιγραφή των καθηκόντων του Κέντρου καθώς και με τις μεθόδους εργασίας του και τους τομείς προτεραιότητάς του, όπως αυτά καθορίζονται στον κανονισμό·Εκτιμώντας ότι στη Δημοκρατία της Κροατίας υφίσταται ένα όργανο το οποίο είναι κατάλληλο για να συνδεθεί με το Ευρωπαϊκό Δίκτυο Πληροφοριών για τα Ναρκωτικά και την Τοξικομανία·ΣΥΜΦΩΝΟΥΝ ΣΤΑ ΑΚΟΛΟΥΘΑ:Άρθρο 1Η Δημοκρατία της Κροατίας συμμετέχει πλήρως στις εργασίες του Κέντρου υπό τους όρους που καθορίζονται στην παρούσα συμφωνία.Άρθρο 2Ευρωπαϊκό Δίκτυο Πληροφοριών για τα Ναρκωτικά και την Τοξικομανία (REITOX)4.  Η Δημοκρατία της Κροατίας συνδέεται με το Ευρωπαϊκό Δίκτυο Πληροφοριών για τα Ναρκωτικά και την Τοξικομανία (REITOX).5.  Η Δημοκρατία της Κροατίας γνωστοποιεί στο Κέντρο τα βασικά στοιχεία του εθνικού της δικτύου πληροφοριών εντός 28 ημερών από την έναρξη ισχύος της παρούσας συμφωνίας, συμπεριλαμβανομένου του εθνικού κέντρου παρακολούθησης της χώρας και γνωστοποιεί τις ονομασίες των τυχόν άλλων εξειδικευμένων κέντρων τα οποία θα μπορούσαν να συνεισφέρουν στις εργασίες του Κέντρου.Άρθρο 3Διοικητικό ΣυμβούλιοΤο Διοικητικό Συμβούλιο του Κέντρου καλεί έναν αντιπρόσωπο της Δημοκρατίας της Κροατίας να μετέχει στις συνεδριάσεις του. O αντιπρόσωπος συμμετέχει πλήρως στις συνεδριάσεις χωρίς δικαίωμα ψήφου. Το διοικητικό συμβούλιο δύναται να συγκαλεί κατ’ εξαίρεση συνεδρίαση στην οποία μπορούν να συμμετέχουν μόνον οι αντιπρόσωποι των κρατών μελών και της Ευρωπαϊκής Επιτροπής σχετικά με ζητήματα που παρουσιάζουν ιδιαίτερο ενδιαφέρον για την Ένωση και τα κράτη μέλη της.Το διοικητικό συμβούλιο, σε συνεδρίασή του με αντιπροσώπους της Δημοκρατίας της Κροατίας, θεσπίζει τις λεπτομερείς ρυθμίσεις για τη συμμετοχή της Δημοκρατίας της Κροατίας στις εργασίες του Κέντρου.Άρθρο 4ΠροϋπολογισμόςΗ Δημοκρατία της Κροατίας συμβάλλει χρηματοδοτικά στις δραστηριότητες του Κέντρου που αναφέρονται στο άρθρο 1 σύμφωνα με τις διατάξεις που καθορίζονται στο παράρτημα της παρούσας συμφωνίας, το οποίο αποτελεί αναπόσπαστο μέρος της.Άρθρο 5Προστασία και εμπιστευτικότητα των δεδομένων6.  Όταν το Κέντρο διαβιβάζει πληροφορίες στις κροατικές αρχές βάσει της παρούσας συμφωνίας σύμφωνα με τη νομοθεσία της Ένωσης και της Κροατίας, οι πληροφορίες αυτές μπορούν να χρησιμοποιούνται μόνον για τον δηλωθέντα σκοπό και υπό τους όρους που προσδιορίζει η διαβιβάζουσα αρχή. Οι πληροφορίες αυτές δεν δύνανται να περιλαμβάνουν προσωπικά δεδομένα.7.  Τα δεδομένα σχετικά με τα ναρκωτικά και την τοξικομανία τα οποία παρέχονται από το Κέντρο στις κροατικές αρχές μπορούν να δημοσιεύονται μόνον υπό την προϋπόθεση ότι τηρούνται οι κανόνες της Ένωσης και της Κροατίας για τη διάδοση και την εμπιστευτικότητα των πληροφοριών. Δεδομένα προσωπικού χαρακτήρα δεν μπορούν να δημοσιεύονται ούτε να διατίθενται στο κοινό.8.  Τα εξειδικευμένα κέντρα που ορίζονται στη Δημοκρατία της Κροατίας δεν υποχρεούνται να παρέχουν πληροφορίες οι οποίες χαρακτηρίζονται ως εμπιστευτικές με βάση τη νομοθεσία της Κροατίας.9.  Το Κέντρο υπόκειται στις διατάξεις του άρθρου 6 του κανονισμού, όσον αφορά τα δεδομένα που του παρέχουν οι κροατικές αρχές.Άρθρο 6Νομικό καθεστώςΤο Κέντρο διαθέτει στη Δημοκρατία της Κροατίας την ίδια νομική ικανότητα που αναγνωρίζεται στα νομικά πρόσωπα από το δίκαιο της Κροατίας.Άρθρο 7ΕυθύνηΗ ευθύνη του Κέντρου διέπεται από τις διατάξεις του άρθρου 19 του κανονισμού.Άρθρο 8ΠρονόμιαΓια να είναι σε θέση ο Οργανισμός και το προσωπικό του να εκτελούν τα καθήκοντά τους, η Κροατία παρέχει προνόμια και ασυλίες πανομοιότυπα με αυτά που περιλαμβάνονται στα άρθρα 1 έως 4, στα άρθρα 6 και 7, στα άρθρα 11 έως 14, στο άρθρο 16, στο άρθρο 18 και στο άρθρο 19 του πρωτοκόλλου σχετικά με τα προνόμια και τις ασυλίες των Ευρωπαϊκών Κοινοτήτων[3].Άρθρο 9Κανονισμοί υπηρεσιακής κατάστασηςΣύμφωνα με τους όρους που προβλέπονται στο άρθρο 12 παράγραφος 2 στοιχείο α) του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων, οι υπήκοοι της Κροατίας που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από το Γενικό Διευθυντή του Κέντρου.Άρθρο 10Έναρξη ισχύοςΗ παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία λήψης της δεύτερης χρονικά διπλωματικής διακοίνωσης με την οποία επιβεβαιώνεται ότι πληρούνται οι όροι που ισχύουν στο οικείο συμβαλλόμενο μέρος για την έναρξη ισχύος της συμφωνίας.Άρθρο 11Διάρκεια ισχύος και λήξη10.  Η παρούσα συμφωνία συνάπτεται για αόριστο χρονικό διάστημα. Η παρούσα συμφωνία λήγει κατά την ημερομηνία προσχώρησης της Δημοκρατίας της Κροατίας στην Ευρωπαϊκή Ένωση.11.  Έκαστο συμβαλλόμενο μέρος δύναται να καταγγείλει την παρούσα συμφωνία με την αποστολή γραπτής κοινοποίησης προς το έτερο συμβαλλόμενο μέρος. Η παρούσα συμφωνία παύει να ισχύει έξι μήνες μετά την ημερομηνία λήψης της εν λόγω κοινοποίησης.[…] […] σε δύο αντίτυπα στην αγγλική γλώσσα.Για τη Δημοκρατία της Κροατίας Για την Ευρωπαϊκή Ένωση  ΠΑΡΑΡΤΗΜΑΧρηματοδοτική συνεισφορά της Δημοκρατίας της Κροατίας στο Ευρωπαϊκό Κέντρο Παρακολούθησης Ναρκωτικών και Τοξικομανίας12.  Η χρηματοδοτική συνεισφορά που η Δημοκρατία της Κροατίας πρέπει να καταβάλει στο γενικό προϋπολογισμό της Ευρωπαϊκής Ένωσης για τη συμμετοχή της στο Ευρωπαϊκό Κέντρο Παρακολούθησης Ναρκωτικών και Τοξικομανίας (εφεξής «Κέντρο») θα αυξηθεί βαθμηδόν κατά τη διάρκεια τετραετίας παράλληλα με τη σταδιακή έναρξη της συμμετοχής της Δημοκρατίας της Κροατίας στις δραστηριότητες του Κέντρου. Οι απαιτούμενες χρηματοδοτικές συνεισφορές έχουν ως εξής:13.  κατά τη διάρκεια του πρώτου έτους συμμετοχής 100.000 ευρώ14.  κατά τη διάρκεια του δεύτερου έτους συμμετοχής 150.000 ευρώ15.  κατά τη διάρκεια του τρίτου έτους συμμετοχής 210.000 ευρώ16.  κατά τη διάρκεια του τέταρτου έτους συμμετοχής 271.000 ευρώΑπό το πέμπτο έτος συμμετοχής, η ετήσια χρηματοδοτική συνεισφορά που η Δημοκρατία της Κροατίας πρέπει να καταβάλει στο Κέντρο ισούται με τη συνεισφορά του τέταρτου έτους συμμετοχής προσαρμοσμένη κατά το ποσοστό αύξησης της επιχορήγησης της Ένωσης προς το Κέντρο.Η Δημοκρατία της Κροατίας δύναται να χρησιμοποιήσει εν μέρει τη βοήθεια της Ένωσης για την καταβολή της συνεισφοράς της στο Κέντρο. Η κοινοτική συνεισφορά δεν δύναται να υπερβεί το 75% κατά το πρώτο έτος συμμετοχής, το 60% κατά το δεύτερο έτος συμμετοχής και το 50% από το τρίτο έτος συμμετοχής και μετά. Με την επιφύλαξη χωριστής διαδικασίας προγραμματισμού, οι απαιτούμενοι πόροι της Ένωσης θα μεταβιβαστούν στη Δημοκρατία της Κροατίας μέσω χωριστού χρηματοδοτικού μνημονίου.Η Δημοκρατία της Κροατίας καλύπτει το εναπομένον μέρος της συνεισφοράς.17.  Η διαχείριση της συνεισφοράς της Δημοκρατίας της Κροατίας γίνεται σύμφωνα με το δημοσιονομικό κανονισμό που εφαρμόζεται στο γενικό προϋπολογισμό της Ευρωπαϊκής Ένωσης. Τα έξοδα ταξιδιού και διαμονής στα οποία υποβάλλονται οι αντιπρόσωποι και εμπειρογνώμονες στη Δημοκρατία της Κροατίας για τους σκοπούς της συμμετοχής τους στις δραστηριότητες ή συνεδριάσεις του Κέντρου στο πλαίσιο της εκτέλεσης του προγράμματος εργασιών του επιστρέφονται από το Κέντρο επί της ίδιας βάσης και σύμφωνα με τις διαδικασίες που ισχύουν επί του παρόντος για τα κράτη μέλη της Ευρωπαϊκής Ένωσης.18.  Για το πρώτο ημερολογιακό έτος της συμμετοχής της, η Δημοκρατία της Κροατίας καταβάλλει συνεισφορά η οποία υπολογίζεται κατ' αναλογία από την ημερομηνία έναρξης της συμμετοχής μέχρι τη λήξη του έτους. Για τα επόμενα έτη, η συνεισφορά υπολογίζεται σύμφωνα με την παρούσα συμφωνία.[1] ΕΕ L 376 της 27.12.2006, σ. 1.[2] ΕΕ L 376 της 27.12.2006, σ. l.[3] Πρωτόκολλο περί των προνομίων και ασυλιών των Ευρωπαϊκών Κοινοτήτων που προσαρτάται στη Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, ΕΕ L 152 της 13.07.1967, σ. 13.